Drie Junior Bokke kom van Oos-Kaap | News24
Drie Junior Bokke kom van Oos-Kaap
CJ Velleman Foto: werner hills
DRIE spelers wat in die Junior Springbokke se opwarmingsgroep na Argentinië inge-sluit is, is van die Oos-Kaap afkomstig.
CJ Velleman (20), Ernst Stapelberg (20) en Malcolm Jaer (19) is deel van die groep van 28 spelers wat reeds Vrydag na Ro­sario ge-reis het om twee vriendskaplike wedstryde teen die o.20-span van Argentinië te speel.
Die Junior Bokke het gister en sal ook weer Saterdag teen die Argentyne speel, wat sal dien as hul finale voorbereiding vir die Junior Wêreldbeker in Junie in Italië.
Die finale span wat Suid-Afrika op die Wêreldbekertoernooi sal verteenwoordig, sal ná die toer op 18 Mei bekend gemaak word.
Hierdie drie spelers het al heelwat wedstryde saam vir die Oostelike Provinsie ge-speel. In 2011 het Velleman, Stapelberg en Jaer saam die OP-trui tydens die o.16- Grant Khomo-week gedra. Hulle was toe leerders van onderskeidelik die Hoërskole Grey, Framesby en Brandwag.
In 2012 het Velleman en Stapelberg die OP by die o.18 Cravenweek verteenwoordig, terwyl Jaer vir die o.18-OP-akademiespan gespeel het. Hy is ook deur die OPRU as die o.18-akademiespeler van die jaar aangewys.
Daarna het hulle al drie weer in 2013 vir die OP by die o.18 Cravenweek uitgedraf. Jaer was egter die enigste OP-speler wat daardie jaar vir die SA skolespan gekies is om teen Engeland, Wallis en Frank­ryk te speel.
Ná skool het Stapelberg hom verlede jaar by die Westelike Provinsie aangesluit, waar hy in die Absa-o.19-kompetisie gespeel het. Hier was hy ook die speler wat die meeste punte in dié kompetisie aangeteken het (175).
Velleman het vir die OP Kings begin speel en Jaer is ’n speler van die Saru Kings-aka-demie aan die NMMU. Albei het verlede jaar ook aan die Absa-o.19- en o.21-kompetisie deelgeneem en albei het ook vir die OP in die Vodacom-beker van 2014 gespeel.
Louis Gerber, hoof van rugby by Framesby, het vertel hoe trots hy op die spelers is. Gerber is die afgelope drie jaar die OP Cravenweek-afrigter en het nou saam met dié spelers gewerk.
Intussen sal dié drie spelers weer ’n kans kry om, soos in die ou dae, dieselfde span se rugbytrui oor hul koppe te trek – dié keer die Groen-en-goud